《菩萨蛮·断肠人去春将半》
金朝·李晏

断肠人去春将半。半将春去人肠断。归客倦花飞。飞花倦客归。小窗寒梦晓。晓梦寒窗小。谁与画愁眉。眉愁画与谁。

作者简介：（1123—1197）金泽州高平人，字致美。熙宗皇统六年进士。调岳阳丞。世宗即位，召为翰林直学士、迁侍讲学士，兼御史中丞，奏免二税户为良者六百余人。官终昭义军节度使。卒谥文简。